**DOM ZDRAVLJA KARLOVAC** Razina: 31

MB: 0728756

OIB: 81499488050

RKP: 27247

B I LJ E Š K E

za razdoblje od 1. siječnja do 30. lipnja 2020. godine

Dom zdravlja Karlovac zdravstvena je ustanova primarne zdravstvene zaštite osnovana Odlukom o statusnoj promjeni Medicinskog centra Karlovac broj 021-01/94-01/23 Županijskog poglavarstva Karlovačke županije od 23.03.1994.g. Osnivač Doma zdravlja je Karlovačka županija.

Za obavljanje zdravstvene djelatnosti Dom zdravlja Karlovac je sa HZZO tijekom 2020. ugovarao slijedeće djelatnosti.

- opća medicina : 11 timova

- dentalna medicina : 13 timova

- patronažna služba : 14 prvostupnica sestrinstva

- ortodontska ordinacija: 1,7 tima

- RTG zubna dijagnostika : 1 inž. radiologije

- 6,5 tima sanitetskog prijevoza

- 1 tim pedijatrija

- palijativna skrb – 2 koordinatora za palijativnu skrb

- mobilni palijativni tim.

Dom zdravlja imao je u zakupu u 2020. ukupno 27 timova i to :

- 13 timova opće medicine,

- 2 tima dentalne zdravstvene zaštite,

- 4 zubnih tehničara,

- 1 tim medicine rada s psihologom (2)

- biomedicinski laboratorij

- 3 tima zdravstvene zaštite žena

- ljekarnu.

Ukupan broj djelatnika na dan 30.06.2020. je 123. Tijekom 2020. zapošljavani su djelatnici na određeno vrijeme poradi zamjene djelatnika koji izbivaju sa rada, a na neodređeno vrijeme zaposleni su djelatnici na radna mjesta upražnjena odlaskom djelatnika u mirovinu ili prestankom radnog odnosa djelatnika, a po ishođenju suglasnosti Ministarstva zdravstva.

Financijski izvještaji u sustavu proračuna se predaju sukladno izmijenjenom Pravilniku o financijskom izvještavanju u proračunskom računovodstvu (NN 2/17 i 28/17. Dom zdravlja Karlovac je proračunski korisnik Karlovačke županije. Financijski planovi Doma zdravlja su dio Proračuna Karlovačke županije koja vrši konsolidaciju financijskih izvješća svojih korisnika. Knjiženja se vrše putem jedinstvenog računovodstvenog sustava - „Win-GPS“ informatičke kuće Infomare d.o.o. Dom zdravlja Karlovac je i u 2020.g. ostao obveznik obračuna i plaćanja PDV-a, obzirom da godišnje ostvaruje više od 300.000 kn oporezivih usluga. Privremena stopa pretporeza od 4% je i konačna te će se primjenjivati i u 2020. godini.

Dana 28. prosinca 2018. godine pokrenut je sudski spor protiv Doma zdravlja Karlovac zbog isplate razlike plaće za prekovremeni rad, obračun naknade plaće za vrijeme korištenja godišnjeg odmora u vrijeme blagdana, neradnih dana, isplate dodatka na plaću s osnova otežanih uvjeta rada i isplate dodatka na plaću s osnova iznimne odgovornosti za život i zdravlje ljudi. Tužiteljica je specijalizantica Doma zdravlja koja specijalizira pedijatriju u Klinici za dječje bolesti Zagreb, dr. Maja Fiolić.

Pokrenuta su dvadeset i tri sudska protiv Doma zdravlja Karlovac od strane zaposlenika sanitetskog prijevoza. Predmet spora su isplate dnevnica kao i dodaci na plaću u iznosu od 4% od osnovne plaće, zbog iznimne odgovornosti za život i zdravlje ljudi. Svi sudski sporovi su se uredno vodili i na njih se Dom zdravlja uredno odazivao putem svog ovlaštenog radnika.

**Bilješke uz Izvještaj PR-RAS**

U izvještajnom razdoblju Dom zdravlja Karlovac ostvario je 11.415.581 (AOP 403) kn ukupnih prihoda i 11.202.382 kn ukupnih rashoda (AOP 404), čime je ostvario višak prihoda u iznosu od 213.199 kn (AOP 405).

**PRIHODI:**

Sukladno računovodstvenom sustavu proračunskih korisnika prihodi se priznaju na temelju priljeva novčanih sredstava u izvještajnom razdoblju.

Kapitalna pomoći proračunskim korisnicima iz proračuna koji im nije nadležan iznosi 80.000 kn (AOP 065). Grad Karlovac je Domu zdravlja odobrio 80.000 kn za nabavu zubarskog rtg aparata - ortopana, te kapitalnu pomoć direktno uplatio na račun ustanove (AOP 065).

Kapitalna pomoć temeljem prijenosa EU sredstava ostvarena je u iznosu od 391.859 kn (AOP 068), a radi se o namjenskim sredstvima za Projekt - Energetske obnove zgrade Ambulanta Banija na adresi Gaja Petrovića 2, Karlovac.

Ostale prihode čine: prihodi od sufinanciranja usluga, prihodi od dopunskog osiguranja te ostali izvanredni prihodi u iznosu 262.150 kn (AOP 116).

Vlastiti prihodi iznose 389.113 kn. Odnose se na uplaćena sredstva prikupljena temeljem najma poslovnog prostora i refundacije režijskih troškova kao i na sredstva od pruženih zdravstvenih usluga u Domu zdravlja Karlovac (AOP 126).

Prihodi iz nadležnog proračuna za financiranje rashoda poslovanja ostvareni su u iznosu od 391.352 kn (AOP 132) a radi se o decentraliziranim sredstvima čija je namjena za tekuće i investicijsko održavanje građevinskih objekata, opreme i prijevoznih sredstava i koncesijskim sredstvima za sufinanciranje dijela plaća zaposlenika uprave Doma zdravlja Karlovac.

Prihodi iz nadležnog proračuna za financiranje rashoda za nabavu nefinancijske imovine ostvareni su u iznosu od 196.550 kn (AOP 133) za nabavku zubarskog rtg aparata – ortopana i osobnog automobila za službu palijativne skrbi.

Prihodi od HZZO-a kao najznačajniji u strukturi prihoda na temelju ugovorenih obveza ostvareni su u iznosu od 9.682.872 kn (AOP 135).

Prihodi od prodaje nefinancijske imovine iznose 21.685 kn (AOP 289), a radi se o prihodima od prodaje stanova u otkupu Doma zdravlja Karlovac.

**RASHODI:**

U istom razdoblju ostvareni su rashodi u iznosu od 11.202.382 kn (AOP 404) i to rashodi redovnog poslovanja 10.346.048 kn (AOP 148) i rashodi za nabavu nefinancijske imovine 856.334 kn (AOP 341).

Najveći udio u ukupnim rashodima čine rashodi za zaposlene 7.696.665 kn (AOP 149) što je povećanje u odnosu na prošlu godinu za 15,9%. Za materijalne rashode utrošeno je 2.639.049 kn (AOP 160) što je smanjenje u odnosu na prošlu godinu za 12,0%. U promatranom razdoblju smanjeni su troškovi stručnog usavršavanja zaposlenika i troškovi službenih putovanja.

Za financijske rashode realizirano je 10.152 kn (AOP 193) što je povećanje u odnosu na prošlu godinu za 52,2% .

**Rashode za nefinancijsku imovinu čine :**

**AOP 361 Uredska oprema i namještaj 33.851kn**

Opremanje ambulante dentalne medicine i ambulante rtg-a na adresi G. Petrovića 2 u Karlovcu. Nabavka namještaja za ambulantu pedijatrije.

**AOP 364 Medicinska oprema 253.706kn**

Nabavljen je kompresor u iznosu od 9.456 za ordinaciju dentalne medicine u Krnjaku. Nabavljena je stomatološka jedinica u iznosu od 68.750 kn za ordinaciju dentalne medicine na adresi G. Petrovića 2. Nabavljen je zubarski rtg aparat – ortopan u iznosu od 175.500 kn.

**AOP 370 Prijevozna sred. 86.753kn**

Nabavljen je osobni automobil za službu palijativne skrbi.

**AOP 393** **Dodatna ulaganja 482.024kn**

Na zgradi Doma zdravlja Karlovac, na adresi Gaja Petrovića 2 u Karlovcu kompletno je obnovljena vanjska fasada, zamijenjena su vrata i prozori. Radi se o investiciji u iznosu 1.847.000 kuna od čega bespovratna sredstva EU iznose 1.110.000 kn, i u kojem se traži sufinanciranje ustanove u iznosu od 737.000,00 kn. Ukupni troškovi za projekt u 2020 godini iznose 449.224 kn.

Dodatna ulaganja na računalnoj opremi u iznosu od 8.410 kn ( nabavljen je program za ortodonciju na adresi G. Petrovića 2).

**UKUPNO 856.334 kn**

**Bilješke uz Izvještaj o obvezama**

(AOP 001) Stanje obveza na početku izvještajnog razdoblja je stanje obveza na dan 01.01.2020. godine i iznosi 1.621.675 kn (AOP 001). Međusobne obveze proračunskih korisnika su zajednička kategorija obveza prema svim proračunskim i izvanproračunskim korisnicima državnog proračuna i proračuna JLP(R)S-a, uz određena izuzeća ( porezi, doprinosi, pdv, carine, naknade za uređenje voda, emisije u okoliš i sl.) Označavanje međusobnih obveza proračunskih korisnika vrši Županija. Do povećanja međusobnih obveza proračunskih korisnika došlo je kod slijedećih korisnika: Opća bolnica, Zavod za javno zdravstvo Karlovačke županije, Zavod za hitnu medicinu Karlovačke županije(AOP 020). Od dospjelih obveza Dom zdravlja nije podmirio usluge zubotehničkih laboratorija u iznosu od 29.841 kn iz razloga jer isti nisu naplaćeni od strane HZZO-a.( AOP 037 ).

Ukupne obaveze na dan 30.06.2020. godine iznose 1.638.630 kn (AOP 036).

Karlovac, 10.07.2020.

Zakonski predstavnik:

Tatjana Šterk-Tudić,mag.oec.